**Pápakörnyéki Önkormányzatok Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2015. április 23-i ülésére**

**Tisztelt Társulási Tanács!**

A Miniszterelnökséget vezető miniszter 21/2015. (IV. 17) rendelete (továbbiakban: Rendelet) megnyitotta a lehetőséget a 2015. március 31-i ülésen már tárgyalt terepjáró személygépjármű beszerzésére az orvosi ügyelet számára.

A Társulási Tanácsnak a Rendelet 11. §-a alapján döntést kell hoznia a szolgáltatás szükségességéről.

Az pályázattal kapcsolatban már megkerestem olyan gépjármű forgalmazókat, akik árajánlatot tudnának adni, az ezzel kapcsolatos válaszukat 2015. április 22-ig kértem részemre megküldeni.

A pályázat fontos eleme a Rendelet 4. melléklete szerinti un. pontozási táblázat, mivel a támogatási kérelem elutasításra kerül, ha a melléklet szerinti maximális pontszám 50 %-át a támogatást kérő nem éri el.

Maga a pontozási rendszer a társulás vonatkozásában jelenleg több kérdést vet fel, melyeket a támogatási kérelem benyújtásáig feltétlenül tisztázni kell.

A támogatási kérelem benyújtásának további feltétele az abban részt vevő önkormányzatok képviselő-testületeinek támogató döntése, melyet az előterjesztés a Társulási Tanács határozatával együtt tartalmaz.

A Társulási Tanács a támogatási kérelem benyújtását követően, a soron következő rendes Tanácsülésén kerül sor az önrész finanszírozására tett javaslatunk megtárgyalására. Ezzel kapcsolatban már most szeretném tájékoztatni a Tisztelt Tanácsot, hogy a pályázat benyújtása 1.350.000 Ft költségvetési kötelezettségvállalást jelent, amit vagy önkormányzati pótbefizetésből, vagy az orvosi ügyeleti feladatokat jelenleg ellátó terepjáró értékesítéséből lehet finanszírozni.

Kérem a Tisztelt Társulási Tanácsot, hogy az előterjesztést megtárgyalni, s a határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanács**

**../2015. (IV. 23.) határozata**

A Pápakörnyéki Önkormányzatok Feladatellátó Társulása Társulási Tanácsa elhatározza, hogy az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2015-tól igénybe vehető támogatások részletes feltételeiről szóló 21/2015. (IV. 17.) MvM. rendelet szerint pályázatot nyújt be, melyben a következő fejlesztéseket kívánja megvalósítani:

- Terepjáró személygépjármű beszerzése a társulás működési területén lévő egyéb közösségi célú szolgáltatások ellátására

- Megvalósítás helye: 8500 Pápa, Anna tér 11., Pápa 2885 hrsz.

A Társulási Tanács kinyilvánítja, hogy a fenti fejlesztés a Társulás és az azt alkotó települések szempontjából előnyös és szükséges.

Felelős: Varga Péter elnök

Határidő: azonnal

A Társulási Tanács felkéri a Társulásban részt vevő Önkormányzatok Képviselő-testületeit, hogy az alábbi határozat meghozatalával a pályázat benyújtását támogassák.

…… **Község** **Önkormányzat Képviselő-testületének**

**../2015. (IV. …) határozata**

…….. Község Önkormányzat Képviselő-testülete támogatja a Pápakörnyéki Önkormányzatok Feladatellátó Társulása Társulási Tanácsa azon döntését, hogy az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2015-tól igénybe vehető támogatások részletes feltételeiről szóló 21/2015. (IV. 17.) MvM. rendelet szerint pályázatot nyújt be melyben a következő fejlesztéseket kívánja megvalósítani:

- Terepjáró személygépjármű beszerzése a társulás működési területén lévő egyéb közösségi célú szolgáltatások ellátására

- Megvalósítás helye: 8500 Pápa, Anna tér 11., 2885 hrsz.

A Képviselő-testület kinyilvánítja, hogy a fenti fejlesztés a település szempontjából előnyös és szükséges.

Felelős: …….polgármester

Határidő: azonnal

**A Képviselő-testületek fenti határozatát legkésőbb 2015. május 4-ig meg kell hozniuk ahhoz, hogy a támogatási kérelmet a Társulás be tudja nyújtani.**

Vaszar, 2015. április 21.

 **Varga Péter**

 **elnök**